OzLabs/hebrew-wiki-articles huggingface dataset:
המחלק הפלילי המוסקבאי

לוגו הבולשת המוסקבאית, [[1918–1991.]]
סמל המחלקה הפלילית של משטרת מוסקבה
המחלק הפלילי המוסקבאי (ברוסית: Московский уголовный розыск, МУР) היא מחלקה מרכזית למודיעין משטרתי וחקירות פליליות במשטרת מוסקבה. היחידה הוקמה כמחלקת הבילוש הפלילית של מוסקבה (Московский уголовный сыск, МУС) במתכונתה המודרנית במאי 1881 ונחשבת לבולשת המוסקבאית וליחידת החקירות הפליליות הטובה ברוסיה. משרתים בה כ-4,000 שוטרים שמהווים כ-5% מסך השוטרים במשטרת מוסקבה כולה.

מטה המחלק ממוקם בכתובת: 127994, רוסיה, מוסקבה, רחוב פטרובקה, בניין 38 (בבניין הנהלת משרד הפנים של מוסקבה).

ראש המחלק מפברואר 2018, הוא מייג'ור גנרל המשטרה סרגיי ניקולאייביץ' קוזמין.<ref>[https://77.мвд.рф/гу-мвд/структура-управления/управления/уур Управление уголовного розыска]</ref>

== היסטוריה ==
שורשי המחלק בלשכת הבילוש של מוסקבה (ברוסית: Сыскной приказ) שהוקמה בתקופת נסיכות מוסקבה, בשנת 1619, בהמשך היא הוחלפה בגוף בשם משלחת החקירות (רוסית: Розыскная экспедиция) שהוקמה בשנת 1763. בשנת 1782 הוקמה הלשכה לעניינים פליליים (Палата уголовных дел) והיא הייתה המחלקה במוסקבה של הז'נדרמריה הרוסית אשר בשנת 1866 שינתה את שמה למחלקת הבילוש הפלילי של מוסקבה. בתקופת האימפריה הרוסית התחרתה המחלקה על הבכורה בענייני חקירות פליליות מול המחלק הפלילי הפטרבורגי, שהוקם ב-31 בדצמבר 1866.

ב-5 במאי 1881 אורגנה כמחלקת הבילוש המוסקבאית כחלק ממחלקת המשטרה של האימפריה הרוסית והמשיכה לתפקד כגוף לבילוש פוליטי עד 1917, כאשר הוקמה משטרת הפלילית המוסקבאית של המיליציה.

בתקופה הסובייטית התבססה כיחידת חקירות מרכזית במדינה ונותרה כזו גם לאחר התפרקות ברית המועצות.

== גיוס ==
קציני המחלק נדרשים להיות לפחות שנתיים כקצינים לבושי מדים לפני שמגישים בקשה להעברה למחלקה לקבלת הכשרה נוספת כאשר הם עושים זאת. קציני הבילוש המוסקבאים מעורבים בחקירת פשעים גדולים כמו אונס, רצח, תקיפה חמורה, הונאה וכל עבירה אחרת הדורשת חקירה מורכבת והם אחראים לפעול על פי מודיעין שהתקבל ולבנות לפיו תיק. זוהי זרוע המודיעין הפלילי של משטרת מוסקבה.

== ראו גם ==
* ארקדי קושקו
* מקום המפגש אינו ניתן לשינוי

== לקריאה נוספת ==
* Робер Очкур. «На секретной службе Его Величества: История сыскной полиции». Москва/Санкт-Петербург, 2019 г. - 351 с.: ил.

== קישורים חיצוניים ==
* 

== הערות שוליים ==

קטגוריה:משרד הפנים (רוסיה)
קטגוריה:מוסקבה
ארנסט פסמן

ארנסט פסמן (בגרמנית: Ernst Feßmann; 6 בינואר 1881 – 25 באוקטובר 1962) היה גנרל גרמני ב-Heer (הצבא הגרמני) שהוביל את הדיוויזיה ה-267 בשלבים הראשונים של מלחמת העולם השנייה. לפני המלחמה הוא גם פיקד על אחת מדיוויזיות הפאנצר הראשונות.

== ביוגרפיה ==
פסמן נולד ב-6 בינואר 1881 באאוגסבורג, ובשנת 1900 התגייס לצבא בוואריה. לאחר שירותו בצבא הקיסרות הגרמנית במלחמת העולם הראשונה, הוא נותר לשרת ברייכסווהר לאחר המלחמה. לאחר תקופה של שנתיים במטה גדוד האופנוענים ה-7 הוא מונה למפקדו בשנת 1924. שנתיים לאחר מכן קיבל את הפיקוד על רגימנט הפרשים ה-17.

משנת 1931 ועד תחילת 1933, הוביל פסמן את הגדוד הממונע של רגימנט התותחנים השני, ואף שירת תקופה בברית המועצות בבית הספר הסודי פאנצרטרופנשול (Reichswehr) בקאזאן. בעקבות החלטתו של אדולף היטלר לפרק את בית הספר בסוף 1933, התמנה פסמן למפקד ה- Kraftfahrlehrkommando (פיקוד על אימון רכב) בצוסן. לאחר מכן פיקד על חטיבת פאנצר להר.

במרץ 1935, הרייכסווהר אורגן מחדש בתור הוורמאכט, והחלה הקמת חיל השריון הגרמני. פסמן מונה למפקד דיביזיית הפאנצר ה-3 בברלין ב-15 באוקטובר 1935, בדרגת גנרל-לויטננט. הדיוויזיה הייתה אחת משלוש הדיוויזיות הראשונות שהוקמו. השתיים האחרות היו דיוויזיית הפאנצר הראשונה שהוקמה בויימאר בפיקודו של מקסימיליאן פון וייכס, ודיוויזיית הפאנצר השנייה שהוקמה בווירצבורג בפיקודו של היינץ גודריאן.

דיוויזיית הפאנצר השלישית נודעה בשם "דיוויזיית הדובים", על שם סמל הדיוויזיה שלה ורגימנט הפאנצר הראשון שלה נשאב במידה רבה מהפיקוד הקודם של פסמן, ה-Kraftfahrlehrkommkommando. מרבית פלוגות הפאנצר שלה, שכל אחת מהן כללה שמונה טנקים בלבד, החלו להצטייד באימונים עם פאנצר סימן 1. פסמן פרש מהוורמאכט בספטמבר 1937 כגנרל חיל השריון, אבל חזר לשירות פעיל עם פרוץ מלחמת העולם השנייה.

פסמן מונה למפקד הדיוויזיה ה-267 שהוקמה ב-26 באוגוסט 1939, ושירת עמה בחזית המערבית שם השתתף בפלישות לבלגיה וצרפת. לאחר נפילת צרפת במאי 1940, הוצבה הדיוויזיה לאורך התעלה האנגלית במשך שנה, לפני שהועברה מזרחה למבצע ברברוסה. לפני שהחלה הפלישה לברית המועצות, הוא הוחלף על ידי פרידריך-קרל פון ואכטר. הוא מונה לתפקיד מטה בפרנקפורט ושירת שם עד שפרש שוב בשנת 1942. הוא שוחרר רשמית מהוורמאכט בשנה שלאחר מכן. הוא התיישב בפולאך לאחר המלחמה, ומת ב-25 באוקטובר 1962.

==קישורים חיצוניים==

== הערות שוליים ==

קטגוריה:בוואריה: אישים
קטגוריה:אנשי צבא גרמנים במלחמת העולם הראשונה
קטגוריה:גנרלים בוורמאכט
קטגוריה:גרמנים שנולדו ב-1881
קטגוריה:גרמנים שנפטרו ב-1962
When You Believe

When You Believe (בעברית: כשאתה מאמין) הוא סינגל שהוקלט על ידי הזמרות-יוצרות האמריקאיות מריה קארי וויטני יוסטון, מתוך האלבומים, The Prince of Egypt- פסקול סרט האנימציה של דרימוורקס "נסיך מצרים", My Love Is Your Love ו-#1's}}.<ref></ref><ref></ref><ref></ref> השיר יצא לאור ב-2 בנובמבר 1998, על ידי חברות התקליטים דרימוורקס רקורדס, אריסטה רקורדס וקולומביה רקורדס.<ref></ref>

השיר הגיע למקום הרביעי במצעד הסינגלים הבריטי.<ref></ref>

== רקע וכתיבה ==
השיר מתפקד כשיר הנושא של הסרט "נסיך מצרים", אשר יצא לאקרנים בשנת 1998.<ref></ref><ref></ref> איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה.<ref name="riaa.com"></ref> בשווייץ קיבל את אותו התואר גם כן.<ref name="swisscharts.com"></ref>

השיר עלה לרשת הזרמת המדיה ספוטיפיי, וצבר שם למעלה מ-60 מיליון השמעות.<ref></ref>

== וידאו קליפ ==
הווידאו קליפ הרשמי של השיר צולם באקדמיה למוזיקה בברוקלין, בסתיו 1998. הקליפ מתחיל בכך שיוסטון נכנסת לזירה קטנה כשהיא מתחילה לשיר את הבית הראשון של השיר. כשהיא מסיימת את החלק שלה, קארי גם כן, כשהיא מבצעת את הבית השני של השיר ואת הפזמון שלו.<ref name=":0"></ref>

נכון לאפריל 2020, מונה הצפיות של הקליפ עומד על למעלה מ-260 מיליון צפיות.<ref name=":0" />

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|זהב
|35,000
|-
!ארצות הברית (RIAA)<ref name="riaa.com"/>
|זהב
|500,000
|-
!בלגיה (BEA)<ref></ref>
|פלטינה
|50,000
|-
!בריטניה (BPI)<ref></ref>
|זהב
|400,000<small></small>
|-
!גרמניה (BVMI)<ref></ref>
|זהב
|250,000
|-
!נורווגיה (IFPI Norway)<ref></ref>
|פלטינה
|
|-
!צרפת (SNEP)<ref></ref>
|זהב
|250,000
|-
!שוודיה (GLF)<ref></ref>
|פלטינה
|30,000
|-
!שווייץ (IFPI Switzerland)<ref name="swisscharts.com"/>
|זהב
|25,000
|-
| colspan="3" |<small> מכירות + הזרמת מדיה בלבד</small>
|}

== גרסאות כיסוי ==
הזמר אלחי רפואה (שהשתתף בעונתה השביעית של התוכנית כוכב נולד) הוציא גרסת כיסוי לשיר ב-2011. בשיר משתתפת מקהלת הילדים "פרחי עציון" לצד מקהלה נוספת המונה כ-30 חזנים.<ref></ref>

כמו כן ב-15 באפריל 2022 יצאה גרסת כיסוי לשיר בביצוע ריטה לערוץ היוטיוב של גלגלצ.<ref></ref>

== קישורים חיצוניים ==

== הערות שוליים ==

קטגוריה:שירי 1998
קטגוריה:סינגלים מ-1998
קטגוריה:סינגלי בכורה מ-2007
קטגוריה:שירי מריה קארי
קטגוריה:שירי ויטני יוסטון
קטגוריה:דואטים
קטגוריה:שירים באנגלית
קטגוריה:שירים שנכתבו על ידי בייביפייס
קטגוריה:שירים שהופקו על ידי בייביפייס
קטגוריה:וידאו קליפים שבוימו על ידי מרי למברט
קטגוריה:שירים מסרטי קולנוע
קטגוריה:שירים על דת
קטגוריה:בלדות משנות ה-1990
קטגוריה:בלדות נשמה
קטגוריה:בלדות R&B עכשוויות
קטגוריה:שירי גוספל
קטגוריה:סינגלים שהגיעו למקום הראשון בהונגריה
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:זוכי אוסקר: השיר המקורי הטוב
הארד ג'סטיס (2006)

{| class="wikitable" align="left"
|-
! colspan="3" align="center" | הארד ג'סטיס (2006)
|-
! colspan="3" align="center" <small>עטיפת ה-DVD של האירוע בכיכובם של ג'ף ג'ארט,סמואה ג'ו, סטינג, כריסטיאן קייג' וסקוט סטיינר</small>
|-
! colspan="3" align="center" | מידע
|-
| ארגון || colspan="2" | Total Nonstop Action Wrestling
|-
| תאריך || colspan="2" | 13 באוגוסט 2006
|-
| עיר || colspan="2" | אורלנדו, פלורידה
|-
| אולם || colspan="2" | אימפקט זון
|-
| מספר צופים || colspan="2" | 900
|-
! colspan="3" | סדרת אירועי שלם וצפה של TNA
|-
|align="center"|ויקטורי רוד
|align="center"|הארד ג'סטיס(2006)
|align="center"|נו סרנדר
|-
! colspan="3" align="center" | סדרת אירועי הארד ג'סטיס
|-
|align="center"|2005
|align="center"|הארד ג'סטיס(2006)
|align="center"|2007
|}
הארד ג'סטיס (2006) היה אחד מאירועי השלם וצפה של ארגון ההיאבקות האמריקאי, Total Nonstop Action Wrestling. האירוע נערך ב-13 באוגוסט 2006, באולם האימפקט זון שבאורלנדו, פלורידה. האירוע היה האירוע השני בסדרת אירועי הארד ג'סטיס. באוקטובר 2017, עם השקת רשת ה-Global Wrestling Network, האירוע התווסף לספריית תוכני ה-VOD של הארגון.

עשרה קרבות התנהלו באירוע, כולל שניים שהתקיימו במופע המקדים לאירוע. בקרב המרכזי, ג'ף ג'ארט ניצח את סטינג ושמר על אליפות העולם במשקל כבד של NWA. עוד ברשימת הקרבות, AJ סטיילס וכריסטופר דניאלס ניצחו את The Latin American Exchange (הומיסייד והרננדז) ושמרו על אליפות הזוגות העולמית של NWA, וסנסיי ניצח את פיטי וויליאמס וג'יי לית'ל בקרב משולש ושמר על אליפות ה-X דיוויז'ן של TNA.

==עלילות==

האירוע כלל קרבות שנבעו מעלילות מתוסרטות מתוכניות Impact.

==תוצאות==

{| class="wikitable"
|-
! מס' !! תוצאות !! התניות !! זמן
|-
| <sup>P</sup>1 || רון קילינגס ניצח את A-1 || קרב יחידים || 03:09
|-
| <sup>P</sup>2 || סנג'יי דאט וקאסידי ריילי ניצחו את ג'ימי ג'ייקובס ואל דיאבלו || קרב זוגות || 03:08
|-
| 3 || אריק יאנג ניצח את ג'וני דיביין || קרב יחידים || 05:46
|-
| 4 || כריס סייבן ניצח את אלכס שלי (עם קווין נאש וג'וני דיביין) || קרב יחידים || 08:19
|-
| 5 || אביס (עם ג'יימס מיטשל) ניצח את בראדר ראנט || קרב יחידים || 06:17
|-
| 6 || סמואה ג'ו ניצח את ריינו ומונטי בראון || קרב ספירות בכל מקום || 13:37
|-
| 7 || גייל קים ניצח סירלדה || קרב יחידים || 04:01
|-
| 8 || סנסיי (א) ניצח את פיטי ויליאמס וג'יי לית'ל || קרב משולש על אליפות ה-X דיוויז'ן של TNA || 10:35
|-
| 9 || AJ סטיילס וכריסטופר דניאלס (א) ניצחו את The Latin American Exchange (הומיסייד והרננדז) (עם קונאן) || קרב זוגות על אליפות הזוגות העולמית של NWA || 14:37
|-
| 10 || ג'ף ג'ארט (א) (עם סקוט סטיינר) ניצח את סטינג (עם כריסטיאן קייג') || קרב יחידים על אליפות העולם במשקל כבד של NWA || 15:09
|-
! colspan="4" align="center" | (א) - מתייחס למתאבק/מתאבקים שהגיעו לקרב כאלוף/אלופיםP - מציין שהקרב התקיים במופע המקדים לאירוע
|}

==קישורים חיצוניים==

==הערות שוליים==

קטגוריה:אירוע היאבקות מקצועית
קטגוריה:2006 בספורט
קטגוריה:2006 בארצות הברית
סוניה קראוס

סוניה קראוס (בגרמנית: Sonya Kraus; נולדה ב-22 ביוני 1973) היא דוגמנית ומגישת טלוויזיה גרמנייה.

==ביוגרפיה==
קראוס נולדה בפרנקפורט. בצעירותה החלה ללמוד בלט ולאחר מכן למדה גם בבית ספר למוזיקה.

ב-1992, כשסיימה את התיכון, החלה לעבוד כדוגמנית.

בשנים 1998–2000 הייתה נערת הגלגל בגרסה הגרמנית של השעשועון גלגל המזל (Glücksrad).

ב-2000 הנחתה את התוכנית "Talk talk talk" העוסקת בסיכום תוכניות אירוח מרחבי העולם.

במהלך תקופה מסוימת הנחתה את הגרסה הגרמנית של "המבצר".

ב-2011 הנחתה באוסטריה את טקס פרסי האופנה של וינה (Vienna Fashion Awards).

ב-2007 שיחקה בסרט הטלוויזיה "War ich gut?". נוסף על כך, השתתפה כשחקנית במספר סדרות טלוויזיה.

ב-2014 שימשה כשגרירת הבירה של ארגון מבשלות הבירה הגרמני (Deutscher Brauer-Bund).

היא הייתה פעילה בארגון הצדקה הבריטי "Comic Relief". נוסף על כך, היא הוציאה שלושה ספרים שכתבה.

==קישורים חיצוניים==

* 

קטגוריה:מנחות טלוויזיה גרמניות
קטגוריה:דוגמניות גרמניות
קטגוריה:שחקניות גרמניות
קטגוריה:סופרות גרמניות
קטגוריה:סופרים גרמנים
קטגוריה:גרמניות שנולדו ב-1973
קטגוריה:גרמנים שנולדו ב-1973
קלודיה ג'סי

קלודיה ג'סי (באנגלית: Claudia Jessie; נולדה ב-30 באוקטובר 1989) היא שחקנית אנגלייה. היא ידועה בעיקר מהופעתה בתפקיד ראשי בסדרה "WPC 56" של ערוץ BBC One. ב-2018 כיכבה בתפקיד אמיליה סדלי במיני-סדרה "יריד ההבלים" של רשת ITV.

==ביוגרפיה==
קלודיה ג'סי נולדה בפרוור מוזלי שבברמינגהאם, וגדלה בלונדון. בגיל 17 חזרה לגור בברמינגהאם. בעידודה של אמה, שעבדה כמנקה כדי לממן עבורה שיעורי בלט, היא השיגה לעצמה סוכן בשנת 2012.

בטלוויזיה שיחקה בסדרות כגון "רופאים", "חדר מיון", ו"שחיתות". היא הופיעה בסדרת הטלוויזיה "בית אנוביס" ובסרט הטלוויזיה "Touchstone of Ra". עוד הופיעה בסדרת הווב "Dixi" של CBBC Online, שזכתה בפרס באפט"א.

ב-2015 לוהקה לתפקיד השוטרת אנני טיילור, התפקיד הראשי בעונה השלישית של סדרת הטלוויזיה "WPC 56" של ערוץ BBC One. היא השתתפה בתפקיד אורח בפרק בסדרה "ג'וש" בתפקיד אהובתו. ב-2014 שיחקה ג'סי בסרט הקצר "Copy That" בבימויו של קינגסלי הוסקינס שזכה בפרס הסרט הקצר הקומי הטוב ביותר ב-TSFA בניו יורק. ב-2017 הופיעה בסרט הקולנוע "שעתם היפה", בו גילמה זוג תאומות, דוריס ולילי. ב-2018 שיחקה בפרק בסדרה "דוקטור הו".

== חיים אישיים ==
ג'סי סיפרה בראיון שהיא טבעונית, ועוסקת לפחות שעה ביום במדיטציה מסוג ניצ'ירן (זרם בודהיסטי יפני).

==פילמוגרפיה==
{| class="wikitable"
! שנה
! שם
! שם באנגלית
! תפקיד
! הערות
|-
| 2012
| רופאים
| dir="ltr" | Doctors
| קייט מרשל
| בפרק "Host Family"
|-
| rowspan="4" | 2013
| בית אנוביס
| dir="ltr" | House of Anubis
| סופיה
| בפרק "House of Eclipse"
|-
|
| dir="ltr" | House of Anubis: Touchstone of Ra
| סופיה
| סרט טלוויזיה
|-
| גן עדן לנשים
| dir="ltr" | The Paradise
| גברת דאגלס
| סדרת טלוויזיה (פרק אחד)
|-
| חדר מיון
| dir="ltr" | Casualty
| ג'ני אנובר
| בפרק "Crush Syndrome"
|-
| 2014
| רופאים
| dir="ltr" | Doctors
| פופי קונרוי
| סדרת טלוויזיה (12 פרקים)
|-
| 2014–2016
|
| dir="ltr" | Dixi
| שארי
| סדרת וב
|-
| rowspan="4" | 2015
|
| dir="ltr" | WPC 56
| השוטרת אנני טיילור
| עונה שלישית
|-
| ג'ונתן סטריינג' ומר נורל
| dir="ltr" | Jonathan Strange & Mr Norrell
| מרי
| סדרת טלוויזיה (4 פרקים)
|-
| ג'וש
| dir="ltr" | Josh
| לוסי
| בפרק "Suited and Booted"
|-
|
| dir="ltr" | Bull
| פיי
| סדרת טלוויזיה (3 פרקים)
|-
| rowspan="2" | 2016
| מיילדת
| dir="ltr" | Call the Midwife
| ג'נט סו
| סדרת טלוויזיה (פרק אחד)
|-
| שעתם היפה
| dir="ltr" | Their Finest
| דוריס
| סרט קולנוע
|-
| rowspan="4" | 2017
| האב בראון
| dir="ltr" | Father Brown
| ג'ואן ואנדרלנד
| בפרק "The Labyrinth of the Minotaur"
|-
| שחיתות
| dir="ltr" | Line of Duty
| הבלשית ג'ודי טיילור
| עונה רביעית
|-
|
| dir="ltr" | Porters
| לוסי
| סדרת טלוויזיה
|-
| דטקטוריסטס
| dir="ltr" | Detectorists
| ד"ר הופמן
| סדרת טלוויזיה
|-
| rowspan="3" | 2018
| חולה אהבה
| dir="ltr" | Lovesick
| טאשה
| סדרת טלוויזיה
|-
| יריד ההבלים
| dir="ltr" | Vanity Fair
| אמיליה סדלי
| מיני-סדרה
|-
| דוקטור הו
| dir="ltr" | Doctor Who
| קירה ארלו
| בפרק "Kerblam!"
|-
| 2020 - הווה
| ברידג'רטון
| dir="ltr" | Bridgerton
| אלואיז ברידג'רטון
| סדרת טלוויזיה
|-
| rowspan="2" |TBA
|
| dir="ltr" | Toxic Town
|
| מיני-סדרה עתידית של נטפליקס
|-
|
| dir="ltr" | Bali 2002
|
| מיני-סדרה עתידית
|}

==קישורים חיצוניים==

==הערות שוליים==

קטגוריה:שחקניות קולנוע וטלוויזיה אנגליות
קטגוריה:אנגליות שנולדו ב-1989
קטגוריה:אנגלים שנולדו ב-1989
U Make Me Wanna

U Make Me Wanna (בעברית: אתה גורם לי לרצות) הוא סינגל שהוקלט על ידי הראפר האמריקאי ג'יידאקיס, ביחד עם הזמרת-יוצרת האמריקאית מריה קארי.<ref></ref><ref></ref> השיר יצא לאור ב-12 באוקטובר 2004, על ידי חברות התקליטים ראף רידרס ואינטרסקופ רקורדס, כסינגל מהאלבום, Kiss of Death.<ref></ref>

השיר הגיע למקום השמיני במצעד שירי ה-R&B\היפ הופ.<ref></ref>

== ביקורת ==
במגזין הבילבורד נערך סיקור על השיר, תוך שהוא תואר כ-"שיר הטוב ביותר מתוך האלבום בו הוא נכלל".<ref></ref> ג'יי-23 מ-Hip Hop DX העביר ביקורת חיובית על השיר גם כן.<ref></ref> ג'ון קרמניקה ממגזין רולינג סטון ערך ביקורת מקיפה על השיר, תוך שסקר את שאר שירי האלבום.<ref></ref>

בנוסף לכך, זכה השיר לביקורות חיוביות נוספות מטעם מגזינים ואתרי מוזיקה שונים.<ref></ref><ref></ref><ref></ref><ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:בלדות R&B עכשוויות
רבין בריה דרב נחמן

רבין (או: רב אבין) בריה דרב נחמן, היה אמורא בדור השלישי לאמוראי בבל. תלמיד של רב יהודה שהיה חביב מאוד על רבו. רב יהודה מכנה אותו כמה פעמים "רבין אחי" שהורה לו הוראות הלכתיות. היו להם קרקעות חקלאיות סמוכות, וענפי האילנות של רב יהודה נטו לשדהו של רבין ולהפך. לפי פירוש הרא"ש הם היו מיודדים ולא הקפידו אחד על השני. רב יהודה המליץ לו לקנות קרקעות רחוקות מהעיר משום עין הרע. היה בקשר לימודי גם עם רב ששת.

==קישורים חיצוניים==
* 

==הערות שוליים==

קטגוריה:הדור השלישי לאמוראי בבל
קטגוריה:תלמידי רב יהודה
פטרישה נלסון לימריק

פטרישה נלסון לימריק (באנגלית: Patricia Nelson Limerick; נולדה ב-17 במאי 1951) היא היסטוריונית אמריקאית, שנחשבת לאחת ההיסטוריוניות המובילות של מערב ארצות הברית.

== ביוגרפיה ==
לימריק היא בתם של גרנט ופטרישה נלסון ונולדה וגדלה בבנינג שבקליפורניה. היא קיבלה תואר ראשון בלימודים אמריקאיים בשנת 1972 באוניברסיטת קליפורניה בסנטה קרוז ודוקטורט בלימודי אמריקה בשנת 1980 באוניברסיטת ייל.

היא הייתה מרצה זוטרה להיסטוריה באוניברסיטת הרווארד בשנים 1980–1984. היא לימדה גם באוניברסיטת ייל כעוזרת הוראה לתארים מתקדמים, שם סייעה ללמד את הקורס המוערך "Daily Themes". מאז מלמדת לימריק באוניברסיטת קולורדו בבולדר. היא פרופסור להיסטוריה באוניברסיטה ויו"ר הדירקטוריון של מרכז המערב האמריקאי (Center of the American West).

לימריק הייתה נשיאת ארגון ההיסטוריונים האמריקאים בשנת 2014,<ref></ref> ונשיאת האיגוד ללימודים אמריקאיים בשנים 1996–1997 ואיגוד היסטוריית המערב (האמריקאי) בשנת 2000. היא ידועה בשל ספרה "The Legacy of Conquest" משנת 1987, שהוא חלק מכתיבה היסטורית המכונה לעיתים "היסטוריה חדשה של המערב האמריקאי" . בשנת 1995 הוענקה לה מלגת מקארתור.<ref name="Fellows95"></ref>

בינואר 2016 מונתה לתפקיד ההיסטוריונית של מדינת קולורדו ושימשה בתפקיד עד אוגוסט 2018. כמו כן, בינואר 2016 מינה אותה הנשיא ברק אובמה לחברה בקרן הלאומית למדעי הרוח, באישור הסנאט.

מחברת טור שבועי בדנבר פוסט .

== חייה הפרטיים ==
נישואיה הראשונים של לימריק היו לאדריכל ג'פרי לימריק, שנפטר משבץ מוחי בשנת 2005.<ref>[https://www.nytimes.com/2005/06/25/opinion/dining-with-jeff.html Dining With Jeff] the New York Times, 25 June 2005</ref> היא נישאה לג'. יוסטון קמפטון בשנת 2007.<ref>[http://centerwest.org/wp-content/uploads/2011/02/PPM-Limerick-Full-CV-4-6-10.pdf Limerick] CenterWest.org</ref>
== ספרים ==
* 
* 
* 
* 
* 

==קישורים חיצוניים==

* 

==הערות שוליים==

קטגוריה:בעלות טור
קטגוריה:היסטוריוניות אמריקאיות
קטגוריה:סגל אוניברסיטת הרווארד
קטגוריה:בעלות תואר דוקטור מאוניברסיטת ייל
קטגוריה:בעלי תואר דוקטור מאוניברסיטת ייל
קטגוריה:בוגרות אוניברסיטת קליפורניה בסנטה קרוז
קטגוריה:בוגרי אוניברסיטת קליפורניה בסנטה קרוז
קטגוריה:עמיתות מקארתור
קטגוריה:עמיתי מקארתור
קטגוריה:בעלי טור אמריקאים
קטגוריה:אמריקאיות שנולדו ב-1951
קטגוריה:אמריקאים שנולדו ב-1951
I Still Believe

I Still Believe (בעברית: אני עדיין מאמינה) הוא סינגל שהוקלט על ידי הזמרת-יוצרת האמריקאית ברנדה ק. סטאר, מתוך האלבום, Brenda K. Starr.<ref name=":1"></ref><ref name=":2"></ref> השיר יצא לאור ב-17 בפברואר 1988, על ידי חברת התקליטים MCA רקורדס, כסינגל מתוך האלבום.<ref name=":2" /><ref name=":1" />

הגרסה הספרדית של השיר "Yo Creo En Ti", זכתה להצלחה במצעדים הלטיניים.<ref></ref>

== מיקומי שיא ==

== גרסתה של מריה קארי ==

I Still Believe (בעברית: אני עדיין מאמינה) הוקלט מחדש בשנת 1988, על ידי הזמרת-יוצרת האמריקאית מריה קארי.<ref></ref> השיר יצא לאור באותה השנה בה הוקלט, על ידי חברת התקליטים קולומביה רקורדס, כסינגל מתוך אלבום הלהיטים, #1's}}.<ref></ref><ref></ref><ref></ref>

השיר הגיע למקום הרביעי במצעד הבילבורד הוט 100.<ref></ref>

== הצלחה ==
כבר בצאתו, זכה השיר להצלחה רבה כאשר נכנס אל המקום הראשון במצעד שירי הדאנס קלאב.<ref></ref> איגוד תעשיית ההקלטות האמריקאי העניק את תואר הפלטינה, על מכירות של למעלה ממיליון עותקים במדינה.<ref name=":0" /> הווידאו קליפ הרשמי של השיר צבר למעלה מ-50 מיליון צפיות.<ref></ref>

בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-14 מיליון השמעות.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref name=":0"></ref>
|פלטינה
|1,000,000<ref></ref>
|}

== קישורים חיצוניים ==

== הערות שוליים ==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי אנטונינה ארמאטו
קטגוריה:וידאו קליפים שבוימו על ידי ברט ראטנר
קטגוריה:בלדות משנות ה-1980
קטגוריה:בלדות פופ
קטגוריה:בלדות R&B עכשוויות
קטגוריה:סינגלים בהוצאת קולומביה רקורדס
משה אסרף

משה אסרף (נולד ב-20 במאי 1975), ידוע גם בשם הבמה אטרף, הוא מתופף, מפיק מוזיקלי, פזמונאי ומלחין ישראלי.

== ביוגרפיה ==
ב-1996 החל לפעול כמתופף להקת "הדג נחש". ב-2000 הוציאו את אלבום הבכורה שלהם, "המכונה של הגרוב". האלבום זכה לשבחים רבים ממבקרי המוזיקה. לאחר מכן, הוציאו הלהקה מספר להיטים שזכו להצלחה רבה במצעדי הפזמונים העבריים, בהם "שירת הסטיקר" ו-"הנה אני בא" ואף אלבומים נוספים שזכו להצלחה רבה, ביניהם "בעזרת הג'אם" שזכה במעמד "אלבום זהב".

בין השנים 1999–2001 היה חבר בלהקת הבלוז "סובו".

ב-2000 הוקמה להקת הרגאיי הישראלית "פאנסט", בה לקח אסרף חלק כמתופף. ב-2005 הוציאו את אלבומם הראשון, "Live Ragga Pumpkin". האלבום זכה לשבחים רבים.<ref></ref>

ב-2013 זכה אסרף יחד עם שאר חברי להקת הדג נחש בפרס אקו"ם על שם יוסי בנאי למחברי השנה, על אלבומם "זמן להתעורר".<ref></ref>

==קישורים חיצוניים==

== הערות שוליים ==

קטגוריה:מוזיקאים ישראלים
קטגוריה:מתופפים ישראלים
קטגוריה:מפיקים מוזיקליים ישראלים
קטגוריה:פזמונאים ישראלים
קטגוריה:מלחינים ישראלים
קטגוריה:זוכי פרס אקו"ם
קטגוריה:אמנים ישראלים הידועים בשם במה
קטגוריה:ישראלים שנולדו ב-1975
פורום רצועת הביטחון מלחמה ללא שם

אורן פטוקה בפגישה עם שר הביטחון אהוד ברק 2012
חברי הפורום בפגישה עם ח"כ אכרם חסון בשנת 2016
פורום רצועת הביטחון מלחמה ללא שם הוא ארגון המאגד לוחמים שלחמו בלבנון מיוני 1982 עד מאי 2000. הפורום הוקם ביוני 2011 על ידי אורן פטוקה ומאז הצטרפו אליו כאלף לוחמים.

==סיכום פעילויות עיקריות==
לפורום שתי מטרות עיקריות, מטרת הפורום המרכזית היא לקבוע שמלחמת לבנון הראשונה הסתיימה במאי 2000 (ולא בספטמבר 1982 – לפי אות מלחמת לבנון הראשונה). המטרה השנייה היא תיעוד פעילות צה"ל וצד"ל בלבנון בשנים אלו לטובת הדורות הבאים.

הפורום פועל לקידום מטרות אלו מול הכנסת, הממשלה צה"ל והתקשורת תוך הדגשה שמדינות רבות בעולם לא מבצעות אפליה מסוג זה, לדוגמה מבחינת צבא ארצות הברית מלחמת העולם השנייה, מלחמת וייטנאם או מלחמת אפגניסטן (2001–2014) מוגדרות כתקופת מלחמה והחיילים שלחמו בתקופות אלו מקבלים אות לחימה. גם הצבא הבריטי העניק אות לחימה לחייליו שלחמו במלחמת העולם הראשונה ולחייליו שלחמו במלחמת פוקלנד.

בינואר 2012 הסכים שר הביטחון אהוד ברק לבדוק מחדש את בקשת הפורום "רצועת הביטחון מלחמה ללא שם" להענקת אות לחימה "ללוחמי רצועת הביטחון".

באוגוסט 2013 בריאיון לפורום "רצועת הביטחון מלחמה ללא שם", הסביר אורי לוברני שכל מי ששירת בלבנון עד מאי 2000 זכאי לקבל את אות מלחמת לבנון הראשונה. במהלך שנים אלו נשלחו שתי שאילתות לשר הביטחון לגבי הענקת אות לחימה, בשנת 2012 ובשנת 2014 על ידי חבר הכנסת איתן כבל ובשנת 2016 על ידי חבר הכנסת אכרם חסון.

באפריל 2020 לאחר מאבק ציבורי בן תשע שנים הסכים שר הביטחון נפתלי בנט להקים ועדה שתבדוק את כיצד ניתן להוקיר את החיילים ששירתו ברצועת הביטחון בלבנון מאמצע שנות ה-80 ועד שנת 2000.

בנובמבר 2020 הרמטכ"ל כוכבי אימץ את המלצת הוועדה שמינה, וקבע כי התקופה שבין 30 בספטמבר 1982 ל-24 במאי 2000 תיחשב באופן רשמי למערכה, שתיקרא "המערכה ברצועת הביטחון בלבנון".

==תשובת משרד הביטחון==
במרץ 2017 שלח ח"כ יחיאל בר שאילתא בנושא הענקת אות לחימה ללוחמי דרום לבנון. תשובת משרד הביטחון הייתה: "להענקת אותות עיטורים וסמלים יש משמעות חשובה, הן להבעת הערכה והוקרה למי שמקבלים אותם והן לטיפוח המורשת והמסורת של צה"ל. לכן, ועל מנת לשמר את ייחודיות האות, ראוי לייחד אות מערכה לאירוע החורג מפעילות הבט"ש השיגרתית ומערב חלקים נרחבים מצה"ל."

== קישורים חיצוניים ==
* [https://www.youtube.com/watch?v=KuAPp601HaM רצועת הביטחון ריאיון עם פרופ אודי לבל -20 שנים לנסיגה מלבנון]
* 
* 
* [http://www.youtube.com/watch?v=XEFkCTKZAyc&feature=youtu.be רצועת הביטחון-ריאיון עם איתן כבל ואורן פטוקה 2012]
* [https://www.youtube.com/watch?v=katQAx7Jw7E רצועת הביטחון- שאלה לשר הביטחון מרץ 2017]
* [https://www.youtube.com/watch?v=brdRMnN3wrk רצועת הביטחון-ריאיון עם אורן פטוקה נובמבר 2014]
* [https://www.youtube.com/watch?v=OXGn2kWbkZs רצועת הביטחון- ריאיון עם אורן פטוקה בתוכנית עושים סדר יוני 2014]
* [https://www.youtube.com/watch?v=yz2_HcGlWAI רצועת הביטחון-ריאיון עם השר נפתלי בנט ביום הזיכרון 2014]
* [https://www.youtube.com/watch?v=DSO4eWAesCQ רצועת הביטחון-ריאיון עם אורן פטוקה בתוכנית מה בוער 2013]
* [https://www.youtube.com/watch?v=lZ2pPPI7emo רצועת הביטחון-ריאיון עם אורן פטוקה 20 שנים לנסיגת צהל מלבנון 2020]
* [https://www.youtube.com/watch?v=0UuW7fQIhos רצועת הביטחון-ראיון עם אורן פטוקה -קבלת אות מערכה יוני 2021]

==הערות שוליים==

קטגוריה:מלחמת לבנון הראשונה
קטגוריה:המערכה ברצועת הביטחון
קטגוריה:ישראל: ותיקי צבא ומלחמה
קטגוריה:ישראל: ארגונים העוסקים בצה"ל
לעבור את הלילה

לעבור את הלילה היא סדרת קומדיה ישראלית, אשר נכתבה על ידי לאה לב ושי גולדשטיין שגם מגלמים את התפקידים הראשיים בסדרה. הסדרה עלתה לשידור ב-29 בפברואר 2020 בערוץ Yes Comedy.

== תקציר עלילה ==
הסדרה עוקבת אחרי תמיר בן טוב (שי גולדשטיין), שדר רדיו ותיק ומוכר, שעובר לשדר תוכנית רדיו לילית עם נטע ליברמן (לאה לב), קומיקאית וכוכבת רשת בתחילת דרכה.

== דמויות ==
* נטע ליברמן (לאה לב) - קומיקאית וכוכבת רשת בת 22, אינטליגנטית וכריזמטית. עוברת לשדר עם תמיר תוכנית רדיו לילית.
* תמיר בן-טוב (שי גולדשטיין) - שדר רדיו ותיק ומוכר בן כמעט 50, שדועך עם השנים, אשתו נהרגה בתאונה ומאז תוכנית הרדיו שלו בדעיכה, בעקבות כך הוא עובר לשדר עם נטע תוכנית רדיו לילית. אבא של עירד בן ה-16.
* אורי (אורי גוטליב)
* עירד בן-טוב (אורי איתן) - בנו של תמיר, בן 16.
* יאיר (רותם קינן)
* אבויה (מוריס כהן)
* דנה קורלינסקי (נתי קלוגר)
* מרינה ליברמן (אנה דוברוביצקי) - אמא של נטע.

== קישורים חיצוניים ==

* 
* 
* 

קטגוריה:קומדיות מצבים ישראליות
קטגוריה:Yes הטלוויזיה בלוויין: תוכניות וסדרות
פונדנט (שוקולד)

פונדנט (שוקולד) (בצרפתית: fondant au chocolat) הוא מאפה קל ואוורירי העשוי מבצק, ומכיל בעיקרו שוקולד. הפונדנט מוגש בעיקר כקינוח מתוק בסוף הארוחה. פונדנט שוקולד הוא קינוח המורכב מעוגת שוקולד קטנה עם גוון פריך ומילוי עדין, המוגש בדרך כלל חם עם גלידת וניל על צלחת. בצרפתית, המונחים של עוגת השוקולד הם "gâteau fondant au chocolat" או פשוט "fondant au chocolat" ("שוקולד לעיס" או "שוקולד נמס").

הקינוח פופולרי במסעדות בניו יורק מאז שנות התשעים. בימינו, וריאציות של טעמי העוגה והגלידה הגיעו לכלול פירות ואפילו משקאות אלכוהוליים, כמו ויסקי. ידוע גם שקינוח זה נוצר באמצעות קרפים, ובמקרה זה הוא מורכב מכמה קרפים שמערימים זה על זה ומפרידים ביניהם על ידי מילוי כלשהו כגון ריבה חמה או פירות יער.

במסעדות רבות בישראל מכונה בטעות עוגת שוקולד מותך כ"סופלה שוקולד". בניגוד לסופלה, המסה העיקרית של העוגה מכילה כמות גדולה של קמח ולכן היא יציבה יותר. לרוב, כאשר מאפה שוקולד תפוח מוגש מחוץ לכלי בו נאפה, מדובר בפונדנט ולא בסופלה.

==קישורים חיצוניים==

קטגוריה:קינוחי שוקולד
Just Stand Up!

הוא שיר צדקה שבוצע על ידי מוזיקאיות שונות מסוגת הפופ, רית'ם אנד בלוז והרוק במסגרת הפרויקט "Stand Up to Cancer".<ref></ref> כל הכספים שנצברו מהכנסות השיר הועברו למען טיפול במחלת הסרטן.

השיר הגיע למקום ה-11 במצעד הבילבורד הוט 100.<ref></ref>

== רקע ==
כותב השירים והמפיק המוזיקלי האמריקאי אנטוניו "אל. איי." ריד הגה את שיתוף הפעולה לאחר פגישה עם מייסד ה-"Stand Up to Cancer".<ref></ref><ref></ref><ref></ref> ריד כתב והפיק את השיר ביחד עם בייביפייס והוא יצא כסינגל ב-21 באוגוסט 2008.<ref></ref>

המוזיקאיות ביצעו את השיר בשידור חי בספיישל "Stand Up to Cancer", ששודר במקביל ברשתות הטלוויזיה האמריקאיות ABC, CBS ו-NBC, ב-5 בספטמבר 2008.<ref></ref><ref></ref> השיר הופץ מחדש ב-30 בספטמבר 2008.

== מבצעות ==
* ביונסה
* קארי אנדרווד
* ריהאנה
* מיילי סיירוס
* שריל קראו <small>(רק בגרסת האולפן)</small> או ניקול שרזינגר <small>(רק בגרסה חיה)</small>
* פרגי
* ליאונה לואיס
* קיישייה קול
* נטשה בדינגפילד
* ליאן ריימס <small>(רק בגרסת האולפן)</small>
* מליסה אתרידג' <small>(רק בגרסת האולפן)</small>
* מרי ג'יי בלייג'
* סיארה
* מריה קארי
* אשנטי

== הצלחה מסחרית ==
השיר הופיע במקום ה-78 במצעד הבילבורד הוט 100, כאשר יצא. בשבוע שלאחר מכן, הגיע למקום ה-11. עם זאת, בשבוע שלאחר מכן, ירד למקום ה-36. החל מאוקטובר 2013, "" נמכר בלמעלה מ-393,000 הורדות דיגיטליות בארצות הברית.<ref></ref> במצעד הסינגלים הבריטי, הוא הופיע במקום ה-39 ובהמשך הגיע למקום ה-26.

== הופעה חיה ==
ההופעה עם השיר התקיימה באירוע "Stand Up 2 Cancer" ב-5 בספטמבר 2008 ושודרה במספר ערוצים. כל המוזיקאיות נכחו בהופעה פרט לליאן ריימס, שריל קראו ומליסה את'רידג', תוך שניקול שרזינגר מהפוסיקט דולז ביצעה את הקטע של קראו. מיד לאחר מכן, הייתה ההופעה זמינה לרכישה באייטונס.

== רשימת השמעה ==
*תקליטור

# "" - 3:37
# "" <small>(הופעה חיה)</small> - 4:28

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA) (וידאו)<ref></ref>
|פלטינה 2×
|200,000<ref></ref>
|}

== קישורים חיצוניים ==

== הערות שוליים ==

קטגוריה:שירי 2008
קטגוריה:סינגלים מ-2008
קטגוריה:שירי מריה קארי
קטגוריה:שירי ביונסה
קטגוריה:שירי מרי ג'יי בלייג'
קטגוריה:שירי ריהאנה
קטגוריה:שירי פרגי
קטגוריה:שירי ניקול שרזינגר
קטגוריה:שירי מיילי סיירוס
קטגוריה:שירי ליאונה לואיס
קטגוריה:שירי קארי אנדרווד
קטגוריה:שירי ליאן ריימס
קטגוריה:שירים באנגלית
קטגוריה:שירים שנכתבו על ידי בייביפייס
קטגוריה:שירים שהופקו על ידי בייביפייס
קטגוריה:שירים על סרטן
Music Box Tour

Music Box Tour הוא סיבוב ההופעות הראשון של הזמרת-יוצרת האמריקאית מריה קארי. סיבוב ההופעות החל ב-3 בנובמבר 1993, והסתיים ב-10 בדצמבר באותה השנה.<ref></ref><ref></ref><ref name=":0"></ref> קארי לא עשתה כמות משמעותית של הופעה ציבורית בשנותיה הראשונות בתעשיית המוזיקה, בין היתר בגלל פחד במה ולכן רק בשנת 1993 יצאה לסיבוב הופעות.

ההופעה שהתקיימה ב-DCU סנטר זכתה לשבחים רבים מטעם מבקרי המוזיקה.<ref name=":0" />

==רשימת השירים==
* להלן רשימת השירים אשר בוצעו במהלך סיבוב ההופעות:

# "They Call the Wind Mariah" <small>(מבוא)</small>
# "Emotions"
# "Love Takes Time"
# "Now That I Know"
# "Without You"
# "Dreamlover"
# "Someday"
# "I Don't Wanna Cry"
# "Vanishing"
# "Make It Happen"
# "Hero"
# "All in Your Mind"
# "Just Be Good to Me"
# "" <small>(בוצע על ידי זמרי רקע)</small>
# "Anytime You Need a Friend"
# "I'll Be There" <small>(ביחד עם טריי לורנץ)</small>
# "Vision of Love"
# "Emotions Reprise" <small>(אחר)</small>

הערות:
* "Santa Claus Is Comin' to Town" בוצע בהופעה בניו יורק סיטי בלבד.

==תאריכי הופעות==
{| class="wikitable" style="text-align:center;"
|-

! scope="col" style="width:12em;"| תאריך
! scope="col" style="width:10em;"| עיר
! scope="col" style="width:10em;"| מדינה
! scope="col" style="width:16em;"| מיקום
! scope="col" style="width:10em;"| נוכחות
! scope="col" style="width:10em;"| הכנסות
|-

! colspan="6"| אמריקה הצפונית
|-
| 3 בנובמבר 1993
|מיאמי
| rowspan="6"|ארצות הברית
| מיאמי ארנה
| rowspan="5" 
| rowspan="5" 
|-
| 9 בנובמבר 1993
|ווסטר
| DCU סנטר
|-
| 17 בנובמבר 1993
|רוזמונט
|אולסטייט ארנה
|-
| 23 בנובמבר 1993
|לוס אנג'לס
|אמפיתיאטרון יוניברסל
|-
| 2 בדצמבר 1993
|פילדלפיה
|ספקטרום
|-
| 10 בדצמבר 1993
|ניו יורק סיטי
|מדיסון סקוור גארדן
| 15,050 / 15,627 (96%)
| $473,727<ref>https://www.americanradiohistory.com/Archive-Billboard/90s/1994/BB-1994-01-08.pdf</ref>
|-
|}

== קישורים חיצוניים ==
* 

== הערות שוליים ==

קטגוריה:סיבובי הופעות מ-1993
קטגוריה:סיבובי הופעות של מריה קארי
המינהל הראשי לחקירות פליליות

המינהל הראשי לחקירות פליליות (ברוסית: Главное управление уголовного розыска МВД РФ) היא יחידה מבנית עצמאית במנגנון המרכזי של משרד הפנים של הפדרציה הרוסית הממונה על ניהול חקירות וחשיפת עבירות פליליות. זוהי זרוע הבילוש המרכזית של משטרת הפדרציה הרוסית. 

== היסטוריה ==
ההיסטוריה של החקירה הפלילית ברוסיה מתחילה עם כינונה של לשכת הבילוש בשנת 1619 בתקופת רוסיה הצארית, שהתקיימה עד 1722 והקמת האימפריה הרוסית, באותה שנה הפכה הלשכה למשלחת החקירות. 

במשך כל תקופת קיומה היחידה שינתה את שמה מספר פעמים, עד שבשנת 1886 הוסבה ליחידת הבלשים של מחלקת המשטרה במשרד הפנים של האימפריה הרוסית, בצורה זו היא התקיימה עד למהפכת אוקטובר 1917 ובוטלה, ובמקום זה, ב-5 באוקטובר 1918<ref></ref>, הוקם המדור המרכזי לחקירות פליליות של הנ.ק.ו.ד. אחר כך הוחלף בקצרה על ידי המשרד המינהלי המרכזי ובדצמבר 1927 התגבשה מחלקת החקירות הפליליות מחדש. אחת מיחידות הבילוש הטובות מאז הקמתה הייתה המחלק הפלילי המוסקבאי ומשטרת הבילוש הפטרבורגית.

== מבנה ==
=== מחלקות ===
* ניהול ארגוני-אנליטי; 
* משרד ארגון פעילויות חקירה מבצעיות; 
* משרד ארגון המאבק בפשעים נגד בני אדם; 
* משרד ארגון מאבק בפשעי רכוש; 
* המשרד לחשיפת פשע ותמיכה בתיקים פליליים שגרמו לתהודה ציבורית רבה; 
* המשרד למאבק בפשיעה מאורגנת<ref></ref> . 

== קישורים חיצוניים ==
* 

== הערות שוליים ==

קטגוריה:משרד הפנים (רוסיה)
מונרק אנטרטיינמנט

מונרק אנטרטיינמנט (באנגלית: MonarC Entertainment) הייתה חברת תקליטים אמריקאית שהוקמה על ידי מריה קארי בשנת 2002, כחברת בת של איילנד דאף ג'אם מיוזיק גרופ. שם החברה ניתן לה בעקבות האהבה של קארי לפרפרים. כמו כן, ניתן לראות פרפר בסמליל חברת התקליטים.

האלבומים היחידים שיצאו על ידי חברת התקליטים הזו הם Charmbracelet ו-The Remixes. בקיץ 2004, על פי הדיווחים, קארי השביתה את חברת התקליטים שלה, מכיוון שהעדיפה להוציא את שאר אלבומיה על ידי חברת התקליטים איילנד רקורדס.<ref></ref>

== אמנים ==
* מריה קארי
* טריי לורנץ

== קישורים חיצוניים ==
* 

==הערות שוליים==

קטגוריה:מריה קארי
קטגוריה:חברות תקליטים
המינהל לאיתור מבצעי של משטרת הפדרציה הרוסית

המינהל (הלשכה) לאיתור מבצעי של משטרת הפדרציה הרוסית (ברוסית: Оперативно-поисковое (бюро) управление МВД России) היא יחידה מבנית של המנגנון המרכזי של משרד הפנים של הפדרציה הרוסית האחראית לניהול מודיעין משטרתי. המינהל הוקם ב-25 באוגוסט 1902 כחלק ממחלקת הבילוש של מחלקת המשטרה של האימפריה הרוסית.
== משימות ==
המינהל מבצע פעילויות חיפוש מבצעיות הכוללות ביצוע מעקב סמוי, אחר אדם בעל אינטרס מבצעי למשטרה, על מנת לקבל מידע מלא אודותיו ועל אורח חייו וזיהוי עבריינים. המינהל נחשב לסוכנות המודיעין המשטרתית של רוסיה ואחת היחידות החשאיות ביותר של משרד הפנים של רוסיה, המתמחה במעקב סמוי. לעובדים יש מבחר גדול של כלים ואמצעים מיוחדים, כמו גם מסמכי כיסוי. 

== היסטוריה ==
ברוסיה, פעילויות המודיעין המשטרתי וביצוע מעקב סמוי מעוגן רשמית בתקנות שנקבעו במחצית השנייה של המאה ה-19. בעבר, תפקיד זה הופקד בידי המשטרה בכללותה. עם הקמת האוכרנה ומחלקות הבילוש ומדורי החקירות הפליליות, היה צורך לזהות אנשים מסוימים למטרות אלה, מכיוון שכל נווד הכיר את הסוכנים במשרה מלאה באופן אישי. לכן בשנת 1902 הוקמה יחידת העוקבים שהפך לגוף הראשון למודיעין משטרתי ברוסיה. 

בברית המועצות תפקידי המודיעין המשטרתי הוטלו על המינהל השביעי במשרד הפנים של ברית המועצות. 

בשנת 1991 הוקמה ברוסיה המינהל לאיתור מבצעי של משרד הפנים של הפדרציה הרוסית, המפקח על יחידות המעקב האזוריות ומאז פעיל כזרוע ראשית למודיעין משטרתי.<ref></ref>

==ראו גם==
* מודיעין משטרתי
* משטרת הפלילים הפדרלית (אוסטריה)
* משטרת הפלילים הפדרלית (גרמניה)
* המחלק הפלילי המוסקבאי
* אגף המודיעין (משטרת ישראל)

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:רוסיה: צבא וביטחון
קטגוריה:קהילת המודיעין הרוסית
קטגוריה:רוסיה: ארגוני אכיפת חוק
קטגוריה:משרד הפנים (רוסיה)
דיוויזיית המילואים ה-22 (האימפריה הגרמנית)

דיוויזיית המילואים ה-22 (בגרמנית: 22. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

==היסטוריה==
הדיוויזיה הוקמה עם פרוץ מלחמת העולם הראשונה, והיא לחמה בחזית המערבית, כחלק מקורפוס המילואים ה-4, שהיה חלק מהארמייה הראשונה. הדיוויזיה נטלה חלק בקרבות מונס, לה קאטו, ובקרב על המארן. לאחר מכן היא לחמה בקרבות השונים, ובשנת 1916 היא השתתפה בקרב ורדן, ולאחר מכן לחמה ב. הדיוויזיה לחמה בקרב פשנדל בשנת 1917, ובשנת 1918 היא לחמה במתקפת האביב ובמתקפת מאה הימים. לאחר המלחמה חזרו חיילי הדיוויזיה לגרמניה, וב-18 בינואר 1919 פורקה הדיוויזיה.

==מפקדים==
* אוטו רימן (2 באוגוסט 1914 – 24 ביולי 1916)
* קרל פון רידל (25 ביולי 1916 – 19 בדצמבר 1916)
* אברהרד פון הופקר (20 בדצמבר 1916 – 5 בינואר 1917)
* תאודור שוברט (6 בינואר 1917 – 8 באוקטובר 1918)
* פרנץ זידוב (9 באוקטובר 1918 – 18 בינואר 1919)

==לקריאה נוספת==
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

22
22
Exposed

Exposed (בעברית: נחשפה או חשופה) הוא אלבום הבכורה של הזמרת-יוצרת האמריקאית קריסטינה דבארג'.<ref name=":0"></ref> האלבום יצא לאור ב-28 ביולי 2009 על ידי חברת התקליטים איילנד דאף ג'אם מיוזיק גרופ.<ref name=":0" />

האלבום הגיע למקום ה-23 במצעד הבילבורד 200.<ref></ref>

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי בכורה מ-2009
קטגוריה:אלבומי קריסטינה דבארג'
קטגוריה:אלבומים באנגלית
קטגוריה:אלבומים שהופקו על ידי בייביפייס
קטגוריה:אלבומים שהופקו על ידי ראיין טדר
קטגוריה:אלבומי חברת איילנד רקורדס
Young & Restless

Young & Restless (בעברית: צעירים & חסרי מנוחה) הוא אלבום האולפן השני של הזמרת האמריקאית קריסטינה דבארג'.<ref name=":0"></ref> האלבום יצא לאור ב-3 במאי 2013 על ידי חברת התקליטים מנהטן רקורדס.<ref name=":0" />

== רשימת רצועות ==

== היסטוריית יציאות לאור ==
{| class="wikitable"
!מדינה
!תאריך יציאה
!חברת תקליטים
!מקור
|-
!יפן
|3 במאי 2013
|מנהטן
|<ref></ref>
|}

==קישורים חיצוניים==

== הערות שוליים ==

קטגוריה:אלבומי קריסטינה דבארג'
קטגוריה:אלבומים באנגלית
רנה אולרי

רנה אנרי אולרי<ref>
</ref> <small>CLH</small> (בצרפתית: René-Henri Olry; 28 ביוני 1880 – 3 בינואר 1944) היה גנרל צרפתי ומפקד צבא האלפים במהלך המערכה על צרפת ועל ארצות השפלה במלחמת העולם השנייה.

== ביוגרפיה ==
=== ראשית חייו ===
אולרי נולד ב-28 ביוני 1880 בליל, נור-פה דה קאלה.<ref name="UBO">
</ref> בנו של אלברט אולרי, שהיה מרצה באקול פוליטקניק, אולרי החל את לימודיו באקול פוליטקניק בשנת 1900,<ref>
</ref> ועם סיום לימודיו הצטרף לרגימנט התותחנים ה-21 והוסמך כלוטננט משנה ב-10 באוקטובר 1904.

=== קריירה צבאית ===
במהלך מלחמת העולם הראשונה שירת אולרי בארמייה השנייה בקרב ורדן בפיקודו של הגנרל אנרי פיליפ פטן.<ref name="UBO">
</ref> הוא עזב לאיטליה בשנת 1917 כחלק מכוח המשלוח הצרפתי והשתתף בלחימה בסמוך לנהר פיאווה, ובשנת 1918 קיבל את הפיקוד על רגימנט התותחנים ה-283. התנהלותו במהלך המלחמה זיכתה אותו בחמישה עיטורים.

אולי הפך למזכיר המועצה העליונה להגנה לאומית בשנת 1922 ושירת במשלחת הצבא הצרפתי ליוון עד 1928, אז הועלה לדרגת קולונל ומונה למפקד רגימנט התותחנים ה-309.<ref name="UBO">
</ref> הוא שוב הועלה בדרגה בשנת 1932 לדרגת ז'נרל דה בריגדה ובשנת 1935 הועלה לדרגת ז'נרל דה דיוויזיה ומונה למפקד הדיוויזיה ה-29, אותה הוביל עד שנת 1937.<ref>
</ref> בהמשך הפך למפקד הקורפוס ה-15 בדרום האלפים.

ב-5 בדצמבר 1939 קיבל את הפיקוד על צבא האלפים.<ref name="UBO">
</ref> כשפלשה איטליה לצרפת ביוני 1940 הוא פיקד על 190,000 חיילים בקו האלפיני. מול כוח איטלקי של 450,000 חיילים, כוחותיו של אולרי עצרו בהצלחה את ההתקדמות האיטלקית ואף היוו יריב קשה עבור הכוחות הגרמנים שהצטרפו לקרב. ההופעה של הצבא הצרפתי בזירה זו הייתה מוצלחת בהרבה משאר החזית ושמרה על אזורים מסוימים בצרפת מפני הכיבוש.

=== אחריתו ===
במהלך תקופת הביניים שלאחר הכניעה הצרפתית שימש אולרי כמפקח הכללי. לאחר מכן מונה לפקד על קבוצת הדיווזיות הראשונה של צבא שביתת הנשק הצרפתי, שהייתה מורכבת מארבע דיוויזיות בדרום הלא-כבוש. ביוני 1942 הגיע לגיל פרישה והתגורר באחוזתו המשפחתית באזור שרנטה במנסלה. אולרי נפטר ב-3 בינואר 1944 באנגולם.<ref name="UBO">
</ref>

==קישורים חיצוניים==

== הערות שוליים ==

קטגוריה:מפקדים בלגיון הכבוד
קטגוריה:בוגרי אקול פוליטקניק
קטגוריה:אנשי צבא צרפתים במלחמת העולם השנייה
קטגוריה:אנשי צבא צרפתים במלחמת העולם הראשונה
קטגוריה:גנרלים צרפתים
קטגוריה:צרפתים שנולדו ב-1880
קטגוריה:צרפתים שנפטרו ב-1944
מינהל К

מינהל "K" (ברוסית: Управление «К» МВД России) היא מחלקה במשרד הפנים הרוסי,<ref>[http://www.mvd.ru/mvd/structure1/ САЙТ МВД РФ — МВД России — Структура министерства]</ref> האחראית למאבק בפשעים בתחום טכנולוגיות המידע, כמו גם סחר בלתי חוקי של ציוד אלקטרוני וציוד טכני מיוחד. זהו גוף משטרתי לביטחון מידע, אבטחת תשתיות אינטרנט, מערכות מידע והגנת התקשורת המשטרתית מפני סוכנויות זרות וניהול לוחמת סייבר. המינהל מהווה את אחת היחידות המסווגות ביותר של משטרת הפדרציה הרוסית.

המינהל פועל במסגרת הלשכה לפעולות טכניות מיוחדות של משרד הפנים של הפדרציה הרוסית.

== משימות ==
* מאבק בהפרת זכויות יוצרים 
* חשיפת ודיכוי גישה בלתי חוקית למידע ממוחשב 
* מאבק במפיצי תוכנות זדוניות 
* זיהוי הפרות של כללי הפעלת אמצעי אחסון, עיבוד או העברת מידע ממוחשב ורשתות מידע ותקשורת 
* זיהוי השימוש בכרטיסי בנק בהונאה 
* המאבק בפורנוגרפיה באינטרנט 
* מאבק בפורנוגרפיית ילדים
* איתור חיבור בלתי חוקי לקווי טלפון 
* המאבק בסחר לא חוקי ברדיו אלקטרוני ובציוד טכני מיוחד 
* מאבק בהונאות שנעשו באמצעות רשתות המידע ותקשורת כולל אינטרנט<ref></ref> 
* זיהוי נטיות אובדניות של משתמשי אינטרנט 
* חשיפת הונאה באינטרנט, ברשתות החברתיות ובמערכות הבנקים
* לוחמת רשת
* מניעת גנבה מקוונת של אמצעי תשלום

==ראו גם==
* צוות חירום לטיפול באירועי מחשב
* היחידה למבצעי מידע של רוסיה
* השירות לתקשורת מיוחדת ומידע של רוסיה
* הסוכנות לחקר האינטרנט
* מערך הסייבר הלאומי
* מטה הסייבר הלאומי

== קישורים חיצוניים ==
* 

== הערות שוליים ==

K
קטגוריה:אבטחת מחשבים
קטגוריה:לוחמה קיברנטית
Thinkin Out Loud

Thinkin Out Loud (בעברית: חושבת בקול רם) הוא המיני-אלבום הראשון של הזמרת האמריקאית קריסטינה דבארג'.<ref name=":0"></ref> המיני-אלבום יצא לאור ב-7 בינואר 2016 על ידי חברות התקליטים קריסי די אנט וביט-סטריט אינס.<ref name=":0" />

== רשימת רצועות ==

== היסטוריית יציאות לאור ==
{| class="wikitable"
!מדינה
!תאריך יציאה
!חברת תקליטים
!מקור
|-
!ארצות הברית
|7 בינואר 2016
|קריסי די אנט / ביט-סטריט אינס
|<ref></ref>
|}

==קישורים חיצוניים==

== הערות שוליים ==

קטגוריה:מיני-אלבומי בכורה מ-2016
קטגוריה:אלבומי קריסטינה דבארג'
קטגוריה:מיני-אלבומים באנגלית
דורטה דורה

דורטה מורטורי (; נולדה ב-24 בדצמבר 1992) היא זמרת וכותבת שירים אלבנית-קוסובורית-גרמנייה.

== ביוגרפיה ==
=== תחילת הדרך (1992–2019) ===
דורטה מורטורי נולדה למשפחה אלבנית-קוסובורית בנירנברג שבגרמניה. מילדותה הושפעה דורטה ממוצאה האלבני ופעלה בתחום המוזיקה האלבנית, היא מופיעה עוד מימי בית הספר היסודי (למדה בעיר פירט) שלה תחת השם דורטה דורה. את פריצת הדרך שלה עשתה בקוסובו בשנת 2011, שם היא הוציאה את שירה הראשון "Vete kërkove".

בשנת 2016 הופיעה לראשונה בראש המצעד האלבני עם שירה "Ayo" והתפרסמה במדינה כשהיא הופכת לאחת הזמרות הפופ בצמרת המוזיקה האלבנית. במסגרת עבודתה מופיעה דורטה עם אמנים אלבנים רבים. בשנת 2018 החליטה להוציא יחד עם האמן האלבני פלורי מומייסי שזכה בפסטיבל הבינלאומי "Kenga Magjik" את השיר "Trendafil" (ורד), השיר כבש גם הוא את פסגת המצעד האלבני והיה להיט במדינה.

=== פריצה בינלאומית (2019–הווה) ===
באפריל 2019 פרצה מורוטורי בינלאומית עם שירה "Zemer" (לב) שנוצר בשיתוף פעולה עם הראפר האלג'יראי סולקינג. השיר זכה ללמעלה מ-300 מיליון צפיות ברשת היוטיוב ונכנס לפסגת המצעד האלבני. בנוסף לכך השיר זכה למיקום במצעדי המדינות: בלגיה, צרפת ושווייץ.

בחודש פברואר 2020 הוציאה דורטה שיר בשפה הגרמנית יחד עם הראפר האלבני-גרמני אזט, שזכה לשם "Lass Los". הסינגל הגיע למצעדים בשווייץ, גרמניה, אוסטריה ואלבניה עצמה.

== קישורים חיצוניים ==

* [https://www.teksteshqip.com/dhurata-dora/biografia ביוגרפיה של דורטה דורה], באתר ביוגרפיות אלבני

== הערות שוליים ==

קטגוריה:זמרות אלבניות
קטגוריה:גרמניות שנולדו ב-1992
קטגוריה:אלבניות שנולדו ב-1992
קטגוריה:קוסובניות שנולדו ב-1992
קרנף פיליפיני

קרנף פיליפיני (שם מדעי: Rhinoceros philippinensis) הוא מין נכחד ממשפחת הקרנפיים שהשתייך לסוג קרנף, בו כיום מצויים 2 מינים: קרנף הודי וקרנף ג'אווה. מין זה חי בתקופת הפליסטוקן רק באיי הפיליפינים.

המאובנים של הקרנף התגלו באזור מטרו מנילה (באזור הבסיס פורט בוניפסיו ) ובקגאיאן באי לוזון. הממצאים כללו בעיקר שרידי שיניים ולסתות שבורות אשר גם הם נעלמו, אך נשמרו כטיפוס. אורך הממצאים הגיע ל-12.7 סנטימטרים ומשקלם ל-800 גרם. הקרנף עצמו היה גדול מאוד, אך יותר קטן מהקרנף ההודי, כתוצאה מגמדיות איים שעבר.

המאובנים הוגדרו בידי החוקר הגרמני גוסטב היינריך ראלף פון קניגסוולד (Gustav Heinrich Ralph von Koenigswald) ב-1956. הקרנף נחשב לקרוב של הקרנף ההודי, שכנראה התפצל ממנו כדי לחיות על האיים השופעים. שם המין קרוי עקב מציאתו בפיליפינים.

מחקר מ-2018 שהתבסס בעיקר על שרידי האמייל של שיני קרנף נוסף שהתגלה ב-2014, קבע שגיל הקרנף הוא באזור 709 אלף שנים מכיום. על האי התגלו גם למעלה מ-50 שרידים של כלי נשק מתקופת האבן, רמז לכך שאנשים קדמונים חיו על האי וצדו את הקרנף, אולי עד הכחדתו. למרות זאת לא נמצאו מאובני אנשים כלל על האי.

==קישורים חיצוניים==

קטגוריה:קרנפיים פרהיסטוריים
קטגוריה:מגה-פאונה של הפליסטוקן באירואסיה
קטגוריה:מפריטי פרסה שחיו בפליסטוקן
קטגוריה:מאובני טקסונים שתוארו ב-1956
דיצרורינוס

המין Rhinoceras binagadiensis.
דיצרורינוס (שם מדעי: Dicerorhinus) הוא סוג של יונק ממשפחת הקרנפיים הכולל כיום רק מין אחד: קרנף סומטרה (Dicerorhinus sumatrensis), מין המצוי בסכנת הכחדה חמורה באי סומטרה, שבו הוא אנדמי. בעבר נכללו בסוג זה עוד 5 מינים שהתקיימו כבר מתקופת הפליוקן וחיו לאורך דרום-מזרח ומזרח אסיה מדרום סין עד להודו סין ולאיי אינדונזיה.

קרנפים אלה הם הקטנים ביותר בעולם כיום, והם עולים רק במקצת על משקל של 1 טון. עם זאת הקרנף הוא עדיין היונק הגדול ביותר בסומטרה לאחר פיל סומטרי. עורם מכוסה בשערות קשיחות והם כנראה קרובים לקרנפים מעידן הקרח כמו הקרנף הצמרירי והסטפנורינוס שגופם כוסה בפרווה עבה להגנה מהקור.

==מינים==
* קרנף סומטרה (Dicerorhinus sumatrensis)
* Dicerorhinus binagadensis - נכחד. מצוי במחלוקת על שיוכו.
* Dicerorhinus caucasicus - נכחד
* Dicerorhinus cixianensis - נכחד
* Dicerorhinus megarhinus - נכחד
* Dicerorhinus gwebinensis - נכחד
* Dicerorhinus sansaniensis - נכחד

==קישורים חיצוניים==

קטגוריה:בעלי חיים שתוארו ב-1841
קטגוריה:טקסונים שתוארו בידי קונסטנטין וילהלם למברט גלוגר
קטגוריה:קרנפיים
מיהאי פוגאן

מיהאי פוגאן (בהונגרית: Pogány Mihály; 1875 גיור (עיר) – 1924 טימישוארה) היה עיתונאי וסופר יהודי-הונגרי כותב בהונגרית, שפעל בעיר טימישוארה (האימפריה האוסטרו-הונגרית, משנת 1920 רומניה), ושהתפרסם כמייסד והעורך הראשי של העיתון ההונגרי "טמשווארי הירלפ" (Temesvári Hírlap).

==קורות חיים==
מיהאי פוגאן נולד במשפחה יהודית בשנת 1875 בעיר גיור (גייר) בהונגריה, אז באימפריה האוסטרו-הונגרית. הוא למד בגימנסיה בעיר הולדתו ונמשך כל כך למקצוע העיתונאות שוויתר על לימודים אקדמיים. בהתחלה כתב בעיתון "גיורי הירלפ" של גיולה סאוואי. אחרי נישואיו לתושבת חבל באנאט, אאוגניה לבית פוקס, ילידת הכפר ז'בל, עבר לאזור הולדתה והתיישב בעיר טימישוארה, בירת הבאנאט. בנם לסלו, לימים עיתונאי גם כן, נולד עדיין בגיור בשנת 1901.

ב-15 בנובמבר 1903 קבוצת משכילים הונגרים, וביניהם גם פוגאן, האוטודידקט, הקימו בטימישוארה (טמשוואר) את היומון "טמשווארי הירלפ", בהתחלה בעריכתו של פאלך בירו, איש משאטוראליאויהיי כש פוגאן כיהן כסגן עורך. בהתחלה נשא העיתון אופי פוליטי. בשנת 1906 אחרי עזיבתו של בירו, התמנה פוגאן לעורך ראשי, ויתר על ועד המערכת, וערך את העיתון לבד.

פוגאן הקים גם בית דפוס והפך את העיתון לאטרקטיבי עבור קהלים רחבים. בשנת 1912 יחד עם סמואל קסטרינר וקארוי נוימן ייסד בית דפוס חדשני בשם "הוניאדי" שבו הדפיס גם את עיתונו. העיתון שיפר את תוכנו ומראהו והפך לאחד השופרות של התרבות ההונגרית בטרנסילבניה. בשנת 1908 החברה המייסדת מכרה לו את העיתון. העיתון אירח בדפיו סופרים ידועים כמו פרנץ מולנר, בלה רווס, אלק גוז'דו ואחרים.

פוגאן עצמו פרסם בצעירותו נובלות בעיתון "פיגטלן מדיאראורסאג" וניסה את כוחו בכתיבת סיפורים, מחזות וביקורת ספרות אותן פרסם בבודפשט. בין השאר תרגם להונגרית מגרמנית את הרומן הקצר "Der Spielkasten" (A játékszekrény - תיבת המשחקים) (1908) מאת הנס היינץ אוורס
היה פעיל באגודת "יאנוש אראן" בטימישוארה וזמן מה היה חבר במועצת העיר טימישוארה. פוגאן היה פעיל כחבר מחליף בהנהגת ברית ההונגרים ברומניה.

בעיצומה של פעילותו, נפטר מיהאי פוגאן מדלקת ריאות בגיל 47 בחורף 1924. בנו לסלו המשיך את מפעלו בניהול העיתון עד להנהגת חוקי הגזע נגד היהודים ברומניה ב-1940.

==קישורים חיצוניים==
*[https://fotovechi.ro/mihaly-pogany-1909/ Cristina Borca - pe saitul fotovechi]
Mihály Pogány - Jurnalist, editor, proprietar de ziar şi de tipografie 

*[https://www.arcanum.hu/hu/online-kiadvanyok/Borovszky-borovszky-samu-magyarorszag-varmegyei-es-varosai-1/temesvar-1A7E9/irodalom-tudomany-es-muveszet-a-bevezetest-az-irok-eletrajzat-es-a-sajtot-irta-vende-erno-tanar-az-irodalomtorteneti-tarsasag-valasztmanyi-tagja-1AE52/pogany-mihaly-1AF2E/] באתר ההונגרי Arcanum
*[http://www.bjt2006.org/GN_mini_Pogany_Mihaly_4914.pdf Getta Neumann, Andrei Pogány art. Mihaly Pogány on BJT O enciclopedie a evreilor din Timișoara]
אנציקלופדיה של יהודי טימישארה (עורכת: ג'טה נוימן)

==הערות שוליים==

קטגוריה:עיתונאים יהודים הונגרים
קטגוריה:עורכי עיתונים יהודים הונגרים
קטגוריה:סופרים יהודים הונגרים
קטגוריה:עיתונאים כותבי הונגרית
קטגוריה:טימישוארה: יהודים
קטגוריה:גיור (עיר): אישים
קטגוריה:הונגרים שנולדו ב-1875
קטגוריה:הונגרים שנפטרו ב-1924
ג'ים בראון (שחקן כדורגל)

ג'ים בראון (באנגלית: Jim Brown; 31 בדצמבר 1908 – 9 בנובמבר 1994) היה כדורגלן ומאמן סקוטי-אמריקאי, ששיחק בעמדת החלוץ.

==ביוגרפיה==
בראון נולד ב-31 בדצמבר 1908 בקילמרנוק שבסקוטלנד. הוא היה לבכור מבין ארבעת אחיו, כששניים מהם היו לשוערים בעתיד. בשנת 1920 נטש אביו את המשפחה ועבר לגור בארצות הברית, כששבע שנים אחר כך עזב גם בראון במטרה למצוא את אביו שהתגורר בווסטפילד שבניו ג'רזי.

תחילת הקריירה של בראון הייתה חובבנית עד שנת 1930 בה התחיל לשחק בקבוצות מהליגות האמריקניות. הוא שיחק בקבוצת ניו יורק ג'איינטס ולאחר שחזר מלשחק במונדיאל 1930 הוא חזר לאותה קבוצה ששינתה את שמה למועדון הכדורגל של ניו יורק. לאחר מכן הוא וחברו הוותיק לקבוצת ניו יורק, רצו קרול, שיחקו בקבוצה וונדררס שבברוקלין. בעקבות הסכסוכים שהיו באותה העת בין ליגות הכדורגל האמריקניות, ASL ו-USFA, והשפל הגדול שהתרחש בשנת 1929, הביא לסגירתה של ליגת ה-ASL בשנת 1932 ובראון החליט לשחק בבריטניה.

כשהגיע לבריטניה הוא הראה עניין בעיני כמה קבוצות בשל הופעותיו הטובות כששיחק בארצות הברית, כשאחד מהן היא מנצ'סטר יונייטד. הוא שיחק בה משנת 1932 עד 1934 וכבש בה את שערו הראשון מנקודת הקרן בהופעתו הראשונה, וזכה עימה בגביע מנצ'סטר של 1933/34 כשבגמר הוא כובש את שער הניצחון נגד מנצ'סטר סיטי רגע לפני עזיבתו. לאחר מכן שיחק בברנטפורד בה זכה בגביע הלונדוני של 1934/35, ובשנת 1937 עבר לשחק בגילדפולד עימה זכה בתואר הליגה הדרומית של 1937/38 לאחר תקופה בה מיעט לשחק בטוטנהאם. בסיום הקריירה שלו שיחק בקבוצה קלייד הסקוטית בה שיחק שני משחקים עם אחיו ג'ון וממש כמו בהופעת הבכורה שלו במנצ'סטר יונייטד הוא כבש את שערו הראשון בקבוצה מנקודת הקרן. זמן קצר לאחר מכן פרש בראון מקריירת משחק בשנת 1941.

בשנת 1930 זומן בראון לשחק במדי הנבחרת של ארצות הברית לקראת מונדיאל 1930 שנערך באורוגוואי. באותה עת, הדרישות בשביל לשחק במדי הנבחרת היו פחות מחמירות ובראון זומן על סמך אזרחותו של אביו, ולא על סמך אזרחותו האישית. בראון שיחק בכל משחקי הטורניר עבור הנבחרת וכבש שער אחד, נגד ארגנטינה בחצי הגמר בדקה ה-89. תוצאת הסיום של משחק זה הייתה 6–1 לטובת הארגנטינאים.

לאחר סיום מלחמת העולם השנייה בראון חזר לאמריקה ואימן קבוצות חובבניות וקבוצות של בתי ספר. בשנת 1986 בראון נכנס להיכל התהילה האמריקני בכדורגל. בנו, ג'ורג' בראון, הוא כדורגלן עבר. ב-9 בנובמבר 1994 נפטר בראון בגיל 85.

== קישורים חיצוניים ==

קטגוריה:חלוצי כדורגל אמריקאים
קטגוריה:חלוצי כדורגל סקוטים
קטגוריה:כדורגלני ברנטפורד
קטגוריה:כדורגלני מנצ'סטר יונייטד
קטגוריה:כדורגלני טוטנהאם הוטספר
קטגוריה:כדורגלני נבחרת ארצות הברית
קטגוריה:כדורגלני מונדיאל 1930
קטגוריה:מאמני כדורגל אמריקאים
קטגוריה:חברי היכל התהילה הלאומי לכדורגל
קטגוריה:אמריקאים שנולדו ב-1908
קטגוריה:אמריקאים שנפטרו ב-1994